У 60-70-е гады ўзрасла роля бібліятэкі як ідэалагічнага цэнтра. Бібліятэка прапагандавала рашэнні партыі і ўраду, змагалася за званне “Бібліятэка выдатнай работы”, выконвала лозунг “Кожнаму працаўніку, кожнаму калгасніку – кнігі па прафесіі”. На той час фонд бібліятэкі складаў 12000 экз. кніг, абслугоўвалася каля 800 чытачоў. Для найбольш лепшага выкарыстання фонду бібліятэкі састаўлялі індывідуальныя спісы літаратуры. Бібліятэкару Вользе Цыбулька актыўную дапамогу аказвалі энтузіясты з ліку чытачоў і актыву бібліятэкі, яны таксама дапамагалі арганізоўваць і праводзіць тэматычныя канферэнцыі і дыспуты, сустрэчы з пісьменнікамі і літаратурныя мерапрыемствы для дзяцей.